
ΤΕΥΧΟΣ ΔΕΥΤΕΡΟ 


Αρ 


.Φύλλου 1722 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθορισμός των ειδικότερων λεπτομερειών για 
τον προσδιορισμό, τη διαδικασία είσπραξης και 
απόδοσης της εισφοράς σε χρήμα, του άρθρου 52 
του ν. 3982/2011. 

2 Τροποποίηση της αριθ. Φ/Α.15/3/2226/170/2012 
(Β' 583) κοινής υπουργικής απόφασης «Καθορι¬ 
σμός του τύπου και του περιεχομένου της αίτησης 
που πρέπει να υποβάλλει η Εταιρεία Ανάπτυξης 
Επιχειρηματικού Πάρκου (Ε.ΑΝ.Ε.Π.) για την ανά¬ 
πτυξη ΕΠ, των απαιτούμενων δικαιολογητικών, 
των ελάχιστων έργων υποδομής και των προδια¬ 
γραφών τους, των κριτηρίων και της διαδικασίας 
εξέτασης της αίτησης, των προδιαγραφών, του τύ¬ 
που και του περιεχομένου της πολεοδομικής με¬ 
λέτης και πράξης εφαρμογής και της διαδικασίας 
εξέτασής τους, σύμφωνα με το άρθρο 46 παρ. 6 
του ν. 3982/2011 (ΦΕΚ 143/Α/17-6-2011). 

ΑΠΟΦΑΣΕΙΣ 

Αριθ. Φ/Α.1 5/3/ΟΙΚ.554 83/673 (1) 

Καθορισμός των ειδικότερων λεπτομερειών για 
τον προσδιορισμό, τη διαδικασία είσπραξης και 
απόδοσηςτης εισφοράς σε χρήμα, του άρθρου 52 
του ν. 3982/2011. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Το ν. 3982/2011 (ΑΊ43) «Απλοποίηση της αδειο- 
δότησης τεχνικών επαγγελματικών και μεταποιητικών 
δραστηριοτήτων και επιχειρηματικών πάρκων και άλλες 
διατάξεις» και, ειδικότερα, το άρθρο 52, όπως τροπο¬ 
ποιήθηκε και ισχύει με το άρθρο 52 του ν. 4442/2016 
(ΦΕΚ 230 Α77-12-2016). 

2. Το ν. 4270/2014 (Α' 143) «Αρχές δημοσιονομικής 
διαχείρισης και εποπτείας (ενσωμάτωση της Οδηγίας 
2011/85/ΕΕ) - δημόσιο λογιστικό και άλλες διατάξεις» 
όπως τροποποιήθηκε και ισχύει. 

3. Το άρθρο 90 του κώδικα, ο οποίος κυρώθηκε με 
το άρθρο πρώτο του π.δ. 63/2005 «Κωδικοποίηση της 


νομοθεσίας για την κυβέρνηση και τα κυβερνητικά όρ¬ 
γανα (Α' 98)». 

4. Το π.δ. 123/2016 (Α' 208) «Ανασύσταση και μετονο- 

μασία των Υπουργείων Διοικητικής Μεταρρύθμισης., 

Οικονομίας, Ανάπτυξης και Τουρισμού και Υποδομών, 
Μεταφορών και Δικτύων» 

5. Το π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

6. Την αριθ. Υ29/8-10-2015 (Β' 2168) απόφαση του 
Πρωθυπουργού «Ανάθεση αρμοδιοτήτων στον Ανα¬ 
πληρωτή Υπουργό Οικονομικών Γεώργιο Χουλιαράκη». 

7. Την αριθ. Υ197/16-11-2016 (Β' 3722) απόφαση του 
Πρωθυπουργού «Ανάθεση αρμοδιοτήτων στον Αναπλη¬ 
ρωτή Υπουργό Οικονομίας και Ανάπτυξης Αλέξανδρο 
Χαρίτση». 

8. Τις αριθ. 2/40968/ΔΠΓΚ/16-05-2016 και 2/37552/ 
ΔΠΓΚ/27-04-2016 αποφάσεις του Αναπληρωτή Υπουρ¬ 
γού Οικονομικών με τις οποίες εγγράφηκαν στον κώδι¬ 
κα κατάταξης εσόδων και εξόδων του Κρατικού Προϋ¬ 
πολογισμού οι κωδικοί: α) εσόδου 3541 «Έσοδα υπέρ 
Ε.ΑΝ.Ε.Π. από εισφορές σε χρήμα για τη δημιουργία 
κοινόχρηστων χώρων και έργων υποδομής των Επιχει¬ 
ρηματικών Πάρκων (άρθ. 52, παρ. 6 ν. 3982/2011)» και 
β) εξόδου 3293 «Απόδοση στην Εταιρεία Ανάπτυξης Επι¬ 
χειρηματικού Πάρκου (άρθρο. 52, παρ. 6 ν. 3982/2011)» 
αντίστοιχα. 

9. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Προσδιορισμός της εισφοράς σε χρήμα 

Η εισφορά σε χρήμα υπολογίζεται στο εμβαδόν της 
ιδιοκτησίας σύμφωνα με τις διατάξεις της παραγράφου 6 
του άρθρου 52 του ν. 3982/201 1 (ΦΕΚ 143 Α') όπως έχει 
τροποποιηθεί και ισχύει, βεβαιώνεται από τη Διεύθυν¬ 
ση Περιβάλλοντος και Χωρικού Σχεδιασμού της οικείας 
Αποκεντρωμένης Διοίκησης και καταβάλλεται από τον 
υπόχρεο, μετά την έγκριση της πράξης εφαρμογής, στην 
οικεία Δημόσια Οικονομική Υπηρεσία, σε έξι ισόποσες 
εξαμηνιαίες δόσεις. 

Άρθρο 2 

Διαδικασία είσπραξης της εισφοράς σε χρήμα 

Η είσπραξη της εισφοράς σε χρήμα γίνεται μέσω του 
κωδικού αριθμού εσόδου 3541 «Έσοδα υπέρ Ε.ΑΝ.Ε.Π. 

από εισφορές σε χρήμα για τη δημιουργία κοινόχρη¬ 
στων χώρων και έργων υποδομής των Επιχειρηματικών 
Πάρκων (αρ. 52, παρ. 6, ν. 3982/2011)» της ομάδας 3540 
«Έσοδα υπέρ λοιπών τρίτων (συνέχεια)». 

Άρθρο 3 

Διαδικασία απόδοσης της εισφοράς σε χρήμα 

Τα ποσά που εισπράττονται κάθε μήνα θα εγγράφονται 
σε ύψος σύμφωνα με το άρθρο 74 του ν. 4270/2014 στον 
ΚΑΕ 3293 «Απόδοση στην Εταιρεία Ανάπτυξης Επιχειρη¬ 
ματικού Πάρκου (άρθρο 52, παρ. 6, ν. 3982/2011)» του 
ειδικού φορέα 35-110 «Γενική Γραμματεία Βιομηχανίας» 
του Υπουργείου Οικονομίας και Ανάπτυξης κατόπιν αι¬ 
τήματος της Διεύθυνσης Κατάρτισης Προϋπολογισμού 
και Δημοσιονομικών Αναφορών της Γενικής Διεύθυνσης 
Οικονομικών Υπηρεσιών του Υπουργείου Οικονομίας 
και Ανάπτυξης. 

Τα δικαιολογητικά τα οποία απαιτούνται για την εγ¬ 
γραφή σε ύψος είναι τα εξής: 

• Αίτημα από την Αρμόδια Διεύθυνση της Γενικής 
Γραμματείας Βιομηχανίας του Υπουργείου Οικονομίας 
και Ανάπτυξης, στο οποίο θα αναφέρονται οι πιστώσεις 
οι οποίες απαιτούνται, το χρονικό διάστημα το οποίο 
αφορούν, οι δαπάνες οι οποίες επρόκειτο να καλυφθούν 
και όποια άλλη πληροφορία κρίνεται απαραίτητη για την 
ολοκληρωμένη και σαφή τεκμηρίωση του αιτήματος. 

• Το Αποδεικτικό κατάθεσης του ποσού στον Κωδικό 
Αριθμό Εσόδων (ΚΑΕ), ήτοι 3541 «Έσοδα υπέρ Ε.ΑΝ.Ε.Π. 
από εισφορές σε χρήμα για τη δημιουργία κοινόχρηστων 
χώρων και έργων υποδομής των Επιχειρηματικών Πάρ¬ 
κων (αρ. 52, παρ. 6, ν. 3982/2011)». 

Τα δικαιολογητικά που χρειάζονται προκειμένου να 
γίνει η απόδοση της εισφοράς σε χρήμα στην δικαιούχο 
Εταιρεία Ανάπτυξης Επιχειρηματικού Πάρκου (Ε.ΑΝ.Ε.Π.) 
είναι τα εξής: 

1. Αίτηση της δικαιούχου Ε.ΑΝ.ΕΠ. 

2. Συγκεντρωτική κατάσταση πληρωμήςτης δαπάνης 
της Ε.ΑΝ.Ε.Π., σε δύο αντίτυπα, που περιλαμβάνει: 

ί) το Φορέα/Ειδικό Φορέα/Κ.Α.Ε. 

Μ) το οικονομικό έτος, τον προϋπολογισμό του οποίου 
βαρύνει η δαπάνη 

ίϋ) τα στοιχεία της δικαιούχου Ε.ΑΝ.Ε.Π. (επωνυμία, 
διεύθυνση, Α.Φ.Μ., τραπεζικό λογαριασμό υπό μορφή 
ΙΒΑΝ) 

ίν) το ποσό που έχει εισπραχθεί από κάθε Δ.Ο.Υ. και 
αφορά έκαστο ιδιοκτήτη που έχει την υποχρέωση ει¬ 
σφοράς σε χρήμα. 

3. Αναλυτική κατάσταση που συντάσσεται εις τριπλούν 
(3) από την Διεύθυνση Περιβάλλοντος και Χωρικού Σχε- 
διασμού της οικείας Αποκεντρωμένης Διοίκησης, σύμ¬ 
φωνα με τριπλότυπη κατάσταση βεβαίωσης εισφοράς 
σε χρήμα, στην οποία περιλαμβάνονται τα στοιχεία κάθε 
υπόχρεου-ιδιοκτήτη για την καταβολή της εισφοράς σε 
χρήμα (ονοματεπώνυμο/επωνυμία, Α.Φ.Μ., ταχυδρομική 
διεύθυνση, αριθμό οικοδομικού τετραγώνου) ανά επι¬ 
χειρηματικό πάρκο, το ύψος του ποσού που αναλογεί 
στην εισφορά σε χρήμα εκάστου ιδιοκτήτη το οποίο έχει 

βεβαιωθεί από τη Δ.Ο.Υ..και οι αριθμοί πρωτοκόλλου 

και χρηματικού καταλόγου που έλαβε από τη Δ.Ο.Υ. η 


ανωτέρω τριπλότυπη κατάσταση βεβαίωσης εισφοράς 
σε χρήμα. Η κατάσταση αυτή αποστέλλεται στην οικεία 
Δ.Ο.Υ. με τα ανωτέρω στοιχεία και συμπληρωμένη επι- 
στρέφεται εις διπλούν (2), στην οικεία Αποκεντρωμένη 
Διοίκηση. Στη συνέχεια, στην κατάσταση αυτή και σε 
ξεχωριστή γραμμή της ίδιας στήλης αναγράφεται από 
την Δ.Ο.Υ. αριθμητικά το ύψος του ποσού που έχει κατα¬ 
βληθεί από τον ιδιοκτήτη για το χρονικό διάστημα από. 

έως Το ποσό της στήλης αθροίζεται και αναγράφεται 

το συνολικό ποσό, αριθμητικώς και ολογράφως στο τέ¬ 
λος αυτής και στη συνέχεια θεωρείται από τον Προϊστά¬ 
μενο του Τμήματος Κεφαλαίου και τον Διευθυντή της 
οικείας Δημόσιας Οικονομικής Υπηρεσίας (Δ.Ο.Υ.). 

4. Κατάσταση θεωρημένη από τον Προϊστάμενο του 
Τμήματος Κεφαλαίου και τον Διευθυντή της οικείας 
Δημόσιας Οικονομική Υπηρεσίας (Δ.Ο.Υ.), στην οποία 
περιλαμβάνεται το ονοματεπώνυμο και το πατρώνυμο 
εκάστου ιδιοκτήτη, ο αριθμός φορολογικού Μητρώου 
(Α.Φ.Μ.), ο αριθμός οικοδομικού οικοπέδου για κάθε 
ακίνητο αυτού, ο αριθμός διπλοτύπου είσπραξης και το 
ποσό που έχει καταβληθεί από τον ιδιοκτήτη. 

5. Βεβαίωση της Διεύθυνσης Λογαριασμών Δημοσίου 
του Υπουργείου Οικονομικών με τα μηνιαία στοιχεία των 
εσόδων του Κρατικού Προϋπολογισμού, ανά Δημόσια 
Οικονομική Υπηρεσία, υπό τον κωδικό αριθμό εσόδου 
3541 (βεβαιωθέντα - διαγραφέντα - εισπραχθέντα - επι- 
στραφέντα). 

Η Ανεξάρτητη Αρχή Δημοσίων Εσόδων θα ενημερώνει 
την Γενική Γραμματεία Βιομηχανίας σε τακτά χρονικά δι¬ 
αστήματα και κατόπιν αιτήματος αναλυτικά ανά υπόχρεο 
και χρέος για τις εισπράξεις που έχουν πραγματοποιηθεί. 

Η απόδοση γίνεται από την Γενική Διεύθυνση Οικονο¬ 
μικών Υπηρεσιών (ΓΔΟΥ) του Υπουργείου Οικονομίας 
και Ανάπτυξης, Τμήμα Εκτέλεσης Τακτικού Προϋπολο¬ 
γισμού της Δ/νσης Οικονομικής Διαχείρισης, σύμφω¬ 
να με τις διατάξεις του ν. 4270/2014 όπως ισχύει, του 
π.δ. 80/2016 και των άρθρων 75 έως 96 του ν. 4446/2016, 
και κατόπιν τεκμηριωμένου αιτήματος του διατάκτη για 
την ανάληψη δέσμευσης πίστωσης και την αποστολή 
δικαιολογητικών από την αρμόδια υπηρεσία της Γεν. 
Γραμματείας Βιομηχανίας για έλεγχο εκκαθάριση και 
έκδοση εντολής πληρωμής. 

Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μάίου 2017 

Οι Υπουργοί 

Αναπληρωτής Υπουργός 

Οικονομίας και Ανάπτυξης Οικονομίας και Ανάπτυξης 

ΔΗΜΟΣ ΠΑΠΑΔΗΜΗΤΡΙΟΥ ΑΛΕΞΑΝΔΡΟΣ ΧΑΡΙΤΣΗΣ 

Αναπληρωτής Υπουργός Περιβάλλοντος 
Οικονομικών και Ενέργειας 

ΓΕΩΡΓΙΟΣ ΧΟΥΛΙΑΡΑΚΗΣ ΓΕΩΡΓΙΟΣ ΣΤΑΘΑΚΗΣ 

Αριθ. Φ/Α.15/3/οικ.554 82/672 (2) 

Τροποποίηση της αριθ. Φ/Α.15/3/2226/170/2012 
(Β' 583) κοινής υπουργικής απόφασης «Καθο¬ 
ρισμός του τύπου και του περιεχομένου της αί¬ 
τησης που πρέπει να υποβάλλει η Εταιρεία Ανά¬ 
πτυξης Επιχειρηματικού Πάρκου (Ε.ΑΝ.Ε.Π.) για 
την ανάπτυξη ΕΠ, των απαιτούμενων δικαιολο- 
γητικών, των ελάχιστων έργων υποδομής και των 
προδιαγραφών τους, των κριτηρίων και της δια¬ 
δικασίας εξέτασης της αίτησης, των προδιαγρα¬ 
φών, του τύπου και του περιεχομένου της πο- 
λεοδομικής μελέτης και πράξης εφαρμογής και 
της διαδικασίας εξέτασής τους, σύμφωνα με το 
άρθρο 46 παρ. 6 του ν. 3982/2011 (ΦΕΚ 143/Α/ 
17-6-2011). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

Ι.Τον. 3982/2011 (Α' 143) «Απλοποίηση της αδει- 
οδότησης τεχνικών επαγγελματικών και μεταποιητι¬ 
κών δραστηριοτήτων και επιχειρηματικών πάρκων και 
άλλες διατάξεις» και, ειδικότερα, το άρθρο 46 παρ. 6 
αυτού. 

2. Το π.δ. 63/2005 «Κωδικοποίηση της νομοθεσίας για 
την κυβέρνηση και τα κυβερνητικά όργανα (Α' 98)». 

3. Το π.δ. 116/2014 (Α' 185) «Οργανισμός του Υπουρ¬ 
γείου Ανάπτυξης και Ανταγωνιστικότητας», όπως ισχύει. 

4. Το π.δ. 123/2016 (Α' 208) «Ανασύσταση και μετονο- 

μασία των Υπουργείων Διοικητικής Μεταρρύθμισης., 

Οικονομίας, Ανάπτυξης και Τουρισμού και Υποδομών, 
Μεταφορών και Δικτύων» 

5. Το π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

6. Την αριθ. Υ197/16-11-2016 (Β' 3722) απόφαση του 
Πρωθυπουργού «Ανάθεση αρμοδιοτήτων στον Αναπλη¬ 
ρωτή Υπουργό Οικονομίας και Ανάπτυξης, Αλέξανδρο 
Χαρίτση», όπωςτροποποιήθηκε με την αριθ. Υ226/2016 
όμοια (Β' 4233). 

7. Την αριθ. Υ198/16-11-2016 (Β' 3722) απόφαση του 
Πρωθυπουργού «Ανάθεση αρμοδιοτήτων στον Αναπλη¬ 
ρωτή Υπουργό Περιβάλλοντος και Ενέργειας, Σωκράτη 
Φάμελλο». 

8. Την αριθ. Φ/Α.15/3/2226/170/2012 (Β' 583) κοινή 
απόφαση των Υπουργών Ανάπτυξης, Ανταγωνιστι¬ 
κότητας και Ναυτιλίας, Περιβάλλοντος, Ενέργειας και 
Κλιματικής Αλλαγής «Καθορισμός του τύπου και του 
περιεχομένου της αίτησης που πρέπει να υποβάλλει η 
Εταιρεία Ανάπτυξης Επιχειρηματικού Πάρκου (Ε.ΑΝ.Ε.Π.) 
για την ανάπτυξη ΕΠ, των απαιτούμενων δικαιολογη- 
τικών, των ελάχιστων έργων υποδομής και των προ¬ 
διαγραφών τους, των κριτηρίων και της διαδικασίας 
εξέτασης της αίτησης, των προδιαγραφών, του τύπου 
και του περιεχομένου της πολεοδομικής μελέτης και 
πράξης εφαρμογής και της διαδικασίας εξέτασής τους, 


σύμφωνα με το άρθρο 46 παρ. 6 του ν. 3982/2011 
(ΦΕΚ 143/Α/17-6-2011)». 

9. Την υπ' αριθ. 597/196Γ/Φ.Γ05/8.2.2016 (ΑΔΑ: 
6103465307- ΘΓΕ) απόφαση της Προϊσταμένης της ΕΥΔ 
ΕΠΑνΕΚ «Ανάθεση εκπόνησης μελέτης με αντικείμενο: 
Αξιολόγηση των οικονομικών και κοινωνικών και των 
επιπτώσεων στην περιφερειακή ανταγωνιστικότητα από 
την εφαρμογή του ν. 3982/2011 "Ανάπτυξη Επιχειρημα¬ 
τικών Πάρκων"», καθώς και το Παραδοτέο Π3 αυτής με 
τίτλο «Μελέτη αξιολόγησης επιπτώσεων» με συνημμένες 
προτάσεις παρέμβασης (Μέρος Β', κεφ. 14). 

10. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Η παρ. 1 του άρθρου 5 της Φ/Α.15/3/2226/170/2012 
(Β' 583) κοινής απόφασης των Υπουργών Ανάπτυξης, 
Ανταγωνιστικότητας και Ναυτιλίας, Περιβάλλοντος, 
Ενέργειας και Κλιματικής Αλλαγής «Καθορισμός του τύ¬ 
που και του περιεχομένου της αίτησης που πρέπει να 
υποβάλλει η Εταιρεία Ανάπτυξης Επιχειρηματικού Πάρ¬ 
κου (Ε.ΑΝ.Ε.Π.) για την ανάπτυξη ΕΠ,των απαιτούμενων 
δικαιολογητικών, των ελάχιστων έργων υποδομής και 
των προδιαγραφών τους, των κριτηρίων και της διαδικα¬ 
σίας εξέτασης της αίτησης, των προδιαγραφών, του τύ¬ 
που και του περιεχομένου της πολεοδομικής μελέτης και 
πράξης εφαρμογής και της διαδικασίας εξέτασής τους, 
σύμφωνα με το άρθρο 46 παρ. 6 του ν. 3982/2011 
(ΦΕΚ 143/Α/17-6-2011)» τροποποιείται ως εξής: 

1. Στο πρώτο εδάφιο της περίπτωσης β) της παρ. 1 του 
άρθρου 5 η φράση «εντός δέκα (10) εργασίμων ημερών 
από τη λήψη των φακέλων εκ μέρους τους» αντικαθίστα¬ 
ται από τη φράση «εντός δέκα (10) εργασίμων ημερών 
από τη λήψη πλήρους φακέλου». 

2. Η περίπτωση στ) της παρ. 1 του άρθρου 5 αντικα¬ 
θίσταται ως εξής: 

«στ) Στην περίπτωση που δεν διαπιστώνεται πληρό¬ 
τητα φακέλου ενημερώνεται σχετικά ο αϊτών εντός δέκα 
(10) εργάσιμων ημερών από την αρμόδια υπηρεσία, η 
οποία διαπιστώνει την έλλειψη στο πεδίο αρμοδιότητάς 
της, ζητώντας άπαξ από τον αιτούντα την προσκόμιση 
συμπληρωματικών στοιχείων με κοινοποίηση των εγ¬ 
γράφων στη Διεύθυνση Αδειοδότησης Επιχειρήσεων 
και Επιχειρηματικών Πάρκων της Γενικής Γραμματείας 
Βιομηχανίας και διακόπτεται η τήρηση της ως άνω δια¬ 
δικασίας. Η διαδικασία, που διακόπηκε λόγω έλλειψης 
πληρότητας φακέλου, συνεχίζεται και, εφόσον συμπλη¬ 
ρωθεί ο φάκελος, καλούνται οι συναρμόδιες υπηρεσίες 
σε κοινή σύσκεψη». 

Άρθρο 2 

Κατά τα λοιπά εξακολουθεί να ισχύει η Φ/Α. 15/3/2226/ 
170/2012 (Β' 583) κοινή υπουργική απόφαση «Καθορι¬ 
σμός του τύπου και του περιεχομένου της αίτησης που 
πρέπει να υποβάλλει η Εταιρεία Ανάπτυξης Επιχειρη¬ 
ματικού Πάρκου (Ε.ΑΝ.Ε.Π.) για την ανάπτυξη ΕΠ, των 

απαιτούμενων δικαιολογητικών, των ελάχιστων έργων 
υποδομής και των προδιαγραφών τους, των κριτηρίων 
και της διαδικασίας εξέτασης της αίτησης, των προδια¬ 
γραφών, του τύπου και του περιεχομένου της πολεοδο- 
μικής μελέτης και πράξης εφαρμογής και της διαδικασί¬ 
ας εξέτασής τους, σύμφωνα με το άρθρο 46 παρ. 6 του 
ν. 3982/2011 (ΦΕΚ 143/Α/17-6-2011)». 

Άρθρο 3 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μάί'ου 2017 

Οι Υπουργοί 

Αναπληρωτής Υπουργός Περιβάλλοντος 

Οικονομίας και Ανάπτυξης και Ενέργειας 

ΑΛΕΞΑΝΔΡΟΣ ΧΑΡΙΤΣΗΣ ΓΕΩΡΓΙΟΣ ΣΤΑΘΑΚΗΣ 

Αναπληρωτής Υπουργός 
Περιβάλλοντος και Ενέργειας 

ΣΩΚΡΑΤΗΣ ΦΑΜΕΛΛΟΣ 

